open-index/open-wikipedia-markdown huggingface dataset:
ליעוז לוי

**ליעוז לוי** (נולדה ב-6 בנובמבר 1984) היא שחקנית ואמנית דראג טרנסג'נדרית ישראלית.

## ביוגרפיה
לוי נולדה בפתח תקווה לאם מטפלת ולאב קבלן שיפוצים, בכורה ל-2 אחים ואחות. בנעוריה למדה במגמת תיאטרון.

בגיל 17 החלה תהליך להתאמה מגדרית תוך קבלת תמיכה ועידוד מצד משפחתה והסביבה הקרובה.

## קריירה מקצועית

### משחק
ב-2017 השתתפה ב"על הרצף - תנועה מגדרית חדשה בישראל", סדרה דוקומנטרית שיצרו זוהר מלינק עזרא ואפק טסטה לאונר. הסדרה מציגה את עולמן הרגשי והחברתי של 10 דמויות שונות מהקהילה הטרנסג’נדרית בישראל. הסדרה הייתה מועמדת בתחרות הקולנוע הדוקומנטרי הישראלי של פורום היצירה הדוקומנטרי לשנת 2017 והוצגה בפסטיבלים שונים בישראל ומחוצה לה.

ב-2019 שיחקה בסדרת הטלוויזיה "המדובב" בתפקיד שיי, אישה טרנסית קשת יום בשנות ה-30 לחייה המנהלת טמבוריה שהייתה בבעלות אביה שנפטר. לוי היא אחת מהטרנסג'נדריות הראשונות בישראל שנבחרו לגלם תפקיד של אישה טרנסית, לאחר ביקורת שהועלתה כנגד הנטייה ללהק נשים סיסג'נדריות לתפקידים מסוג זה ביצירות ישראליות.

ב-2020 השתתפה בסרט העלילתי הקצר "ריקוד חסידי" שביימה בר כהן.

ב-2022 נבחרה לראשונה לגלם דמות ראשית בסדרה "מלאך משחית", ששודרה החל מאפריל 2023 בערוץ "כאן 11".

בנובמבר 2022 השתתפה בצילומי סרטו של דורון ערן "10 קילו קוקאין" בגואטמלה וגילמה את דמותה של טרי, טרנסג'נדרית צ'יליאנית. הסרט היה מיועד להקרנה בסוף 2023 אך בשל מלחמת חרבות ברזל יצא רק בשנת 2025.

### פעילות חברתית
לוי הופיעה תחת שם הבמה Oz בערבי דראג ומסיבות של קהילת הלהט"ב ומופעיה עוסקים באתגור תפיסות מגדר ובנושאים חברתיים ופוליטיים. היא מרבה לדבר בפתיחות על תהליך ההתאמה המגדרית שעברה ולהשתמש בסיפור חייה למטרות הסברה.

במסגרת מחאת הלהט"ב בקיץ 2018 לוי פעלה לרתום עסקים וחברות לתמוך בשביתה שיזמו ארגוני הקהילה, ונבחרה לשאת דברים בעצרת המרכזית בכיכר רבין בה השתתפו כ-80 אלף איש.

לוי מרצה ומנחה סדנאות הכשרה לאנשי מקצוע מתחום הרפואה מטעם ארגון "חוש"ן", ומלווה נערות ונערים הנמצאים בתהליך התאמה מגדרית.

ביוני 2025, הנחתה לצד ידידיה ויטל את מצעד הגאווה והסובלנות בירושלים ה-23.

## קישורים חיצוניים

* 
* “אם נפסיק למשטר בנות מבחינת הנראות שלהן, אנשים יהיו פחות מדוכאים”, באתר WDG, 20 בספטמבר 2018
* 
* 
* 

## הערות שוליים

קטגוריה:טרנסג'נדריות ישראליות
קטגוריה:טרנסג'נדרים ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:ישראליות שנולדו ב-1984
קטגוריה:ישראלים שנולדו ב-1984
קטגוריה:פתח תקווה: אישים
פיג'ו סוג 176

ממוזער|310px|"פיג'ו סוג 176", 4 דלתות סלון
**פיג'ו סוג 176** (בצרפתית: **Peugeot Type 176**) היא מכונית סלון מתוצרת יצרנית הרכב הצרפתית פיג'ו אשר יוצרה בין השנים 1925–1928.

דגמי "פיג'ו סוג 176" הוגדרו כסוג של מכונית "Torpedo (automobile)" .

סך הכול יוצרו 1,512 יחידות.

## תצורות

* 4 דלתות - סלון.
* 4 דלתות - לנדולט בתצורת "Coupe de Ville" .

### "פיג'ו סוג 176"
 
* 4-5 נוסעים.
* מנוע קדמי אורכי.
* מנוע בנזין.
* סוג הנעה: הנעה אחורית.
* 1 מאייד מתוצרת "Zenith".
* צמיגים (קדמיים ואחוריים): 820x120.

## ראו גם
* פיג'ו
* פיג'ו סוג 81
* פיג'ו קוואדרילט
* פיג'ו סוג 175
* פיג'ו סוג 177
* פיג'ו 601

## קישורים חיצוניים

## הערות שוליים

קטגוריה:מכוניות סלון
קטגוריה:מכוניות לנדולט
קטגוריה:דגמי מכוניות שהושקו ב-1925
קטגוריה:מכוניות צרפתיות
176
אלברט גלוק

**אלברט גלוק** (באנגלית: **Albert Glock**; 14 בספטמבר 1925 - 19 בינואר 1992) היה ארכאולוג אמריקאי, וחוקר המזרח הקרוב הקדום. מייסד ומנהל מכון לארכאולוגיה באוניברסיטת ביר זית. נרצח ביריה בידי מתנקשים.

## ביוגרפיה
גלוק נולד באיידהו, להורים דתיים, ארנסט ומטה, שהיו חברים בכנסייה הלותרנית הגרמנית "הסינוד של מיזורי". אביו היה כומר הקהילה. כמה שנים אחר כך עברה המשפחה להתגורר בעיירה, ואשבורן שבאילינוי. בבית דיברו רק גרמנית והחינוך שקיבל היה חינוך פרוטסטנטי נוקשה.

גלוק למד במספר אוניברסיטאות ובסמינר דתי. תחילה בסמינר התאולוגי קונקורדיה בסנט לואיס, ובתום הלימודים היה אמור לקבל הסמכה לכמורה, אבל המשיך בלימודיו ויצא לשנת לימודים באוניברסיטת היידלברג בגרמניה, שם בחר בכמה קורסים בביקורת המקרא, ולמד באוניברסיטת שיקגו את שפות המזרח התיכון. ב-1950 סיים את לימודיו בסמינר ומונה לכומר בעיירה נורמל שבאילינוי.

ב-1963 סיים את התואר השני בבית הספר הלותרני לתאולוגיה בשיקגו, הגיע ארצה, הצטרף לחופרים בתל בלאטה בשכם, אז תחת שלטון ירדן, ושנה אחר כך והחל לחקור את העיר הכנענית בתל תענך.

אחרי מלחמת ששת הימים החל לחבור לחופרים באזור ירושלים. ב-1970 בעקבות טביעתו של ראש בית הספר האמריקאי לחקר המזרח (לימים מכון אולברייט)  ומשנת 1975 חבר לחופרים מוסלמים ואימץ עמדה המתנגדת לישראל, והתומכת בעידוד מעורבות האוכלוסייה הערבית הנוצרית והמוסלמית בחקר העתיקות בארץ, ובקשר האפשרי שלהם עם האוכלוסייה הכנענית, המואבית ההעמונית והנבטית. בשנת 1976 החל להשתתף בהרצאות באוניברסיטת ביר זית, ובסופו של דבר הקים בה את המכון לארכאולוגיה. בשנת 1980 הופסקה עבודתו בבית הספר האמריקאי.

בחודשים האחרונים לחייו היה עסוק בתיעוד היישובים הפלסטיניים שחרבו במלחמת העצמאות ואחריה. מחקרו יצא כספר כשנתיים לאחר מותו.

## כתביו
*אלברט א' גלוק, "תענך", האנציקלופדיה החדשה לחפירות ארכאולוגיות בארץ ישראל, החברה לחקירת ארץ ישראל ועתיקותיה, כרך 4, עמודים 1613–1619

## קישורים חיצוניים
* 
* מאמרו של גלוק (באנגלית) ארכאולוגיה כהישרדות תרבותית, פורסם בשנת 1994 בכתב העת לחקר פלסטין. 
*  ארכאולוגיה בפלסטין - חייו ומותו של אלברט גלוק, קתרין לאמי, מאמר מתוך כתב העת האנתרופולוגיה בנברסקה, בהוצאת אוניברסיטת נברסקה, 2007, אשר בעיקרו מסכם מתוך כתבותיהם של שביט בהארץ ושל פוקס בגרדיאן.
*  אלפרד גלוק, בעריכת ואליד חלידי, *כל שנותר - הכפרים הערבים הכבושים והמוגלים בידי ישראל ב-1948* מסת"ב . (1992)
* 

## הערות שוליים

קטגוריה:אמריקאים ילידי איידהו
קטגוריה:ארכאולוגים אמריקאים
קטגוריה:ארץ ישראל: ארכאולוגים
קטגוריה:חוקרי מקרא
קטגוריה:סגל אוניברסיטת ביר זית
קטגוריה:אמריקאים שנולדו ב-1925
קטגוריה:אמריקאים שנפטרו ב-1992
מאה שנים... מאה השראות

**מאה שנים... מאה השראות: הסרטים האמריקאים מעוררי ההשראה הרבה ביותר** (באנגלית: **100 Years…100 Cheers: America's Most Inspiring Movies**) היא רשימה של מאה הסרטים האמריקאיים מעוררי ההשראה ביותר, כפי שנקבע על ידי מכון הסרטים האמריקאי, על פי סקר של יותר מ-1,500 אנשי תעשיית הקולנוע, אשר בחרו מתוך רשימה של 400 סרטים. הרשימה ממשיכה את סדרת 100 שנים... של מכון הסרטים האמריקאי, שהחלה בשנת 1998, רשימה זו פורסמה במשך שלוש שעות במשדר מיוחד של רשת CBS, ב-14 ביולי 2006.

## הרשימה

## קריטריונים
* **סרט באורך מלא** – פורמט נרטיבי, בדרך כלל מעל שישים דקות.
* **סרט אמריקאי** – הסרט באנגלית ועם אלמנטים יצירתיים של ארצות הברית.
* **השראה** – סרטים מעוררי השראה עם דמויות של חזון המתמודדות עם מצוקה ולעיתים קרובות מבצעות קורבן אישי לטובת חזונם. בין אם הסרטים נגמרים באופן שמח או לא, הם מנצחים וממלאים את הקהל בתקווה ומעצימים אותו ברוח הפוטנציאל האנושי.
* **מורשת** – סרטים שהשראתם ממשיכה להדהד לאורך מאה שנות קולנוע אמריקאי.

## קישורים חיצוניים
* מאה שנים... מאה השראות של מכון הסרטים האמריקאי
* רשימת מאה ההשראות המנצחות 
* רשימת 300 סרטים מועמדים

## הערות שוליים

קטגוריה:סדרת מאה שנים
קטגוריה:ספיישלים טלוויזיוניים אמריקאים
יואל רקם

**יואל רֶקֶם** (נולד ב-1936) הוא מלחין ונגן אקורדיון ישראלי. משנות ה-60 ועד שנות ה-80 היה עורך ומפיק בקול ישראל, מנהל ועורך מחלקת הפולקלור והמחלקה לבידור ומוזיקה קלה.

## ביוגרפיה
נולד לדוד והנרייטה קמר בירושלים. אביו, דוד, היה ממייסדי קואופרטיב המקשר לתחבורה.
למד בבית הספר העממי "בית הכרם" והחל לנגן במפוחית פה. למד בעצמו לנגן באקורדיון, שאותו קנה בתמורה לאופניים שמכר.
בשנת 1949, בגיל 13, עבר לכפר הנוער החקלאי עיינות, שם היה לאקורדיוניסט המוסד, ניגן בטקסים ובמסיבות וחיבר את שיריו הראשונים. בשנת 1954 התגייס לנח"ל ושירת בצוות הווי הנח"ל יחד עם רן אלירן. 

לאחר שהשתחרר, חזר לירושלים ועבד כמנהל המחלקה לתרבות של הסתדרות הנוער העובד בירושלים והיה אקורדיוניסט להקת המחול של ההסתדרות. באותה עת, בשנת 1958 הקליט את שירו הראשון, "יום חג" למילים של דידי מנוסי עבור מצעד המחולות בירושלים, השיר בוצע גם על ידי אברהם פררה. בשנים 1959–1961 למד משפטים באוניברסיטה העברית בירושלים ולאחר מכן, בשנים 1961–1964 למד באקדמיה למוסיקה בירושלים. ב-1961 החל לעבוד כיוצר מחולות ומעבד עבור כנס מחולות העם בדליה ויצר ריקודי עם רבים שהוצגו בפסטיבל, בהם: "על חומותייך ירושלים", "דבקה סמדר", "לעת קציר", "רן פעמונים" ועוד.

ב-1962 נענה רקם להזמנתו של מאיר הרניק והצטרף למחלקת הפולקלור של קול ישראל (אותה ניהל מ-1967 ועד 1971). בין היתר נתן במה ראשונה לצמד הדודאים, חוה אלברשטיין, נחמה הנדל ואחרים ויצר קשרים עם מיטב האמנים, שמאוחר יותר ביצעו משיריו. באותה עת החליף את הרניק, שיצא בשליחות לסקנדינביה, בתוכניות "תשואות ראשונות" שהתמקדה בגילוי כישרונות ו"ירוק-ירוק" שהתמקדה בשירת ההתיישבות העובדת. במסגרת זו יזם את הקלטת המופע השנתי של ההתיישבות העובדת, "ניחוחי חציר" לרדיו ולטלוויזיה. לאחר שהרניק נהרג בתאונת דרכים בשנת 1972, מונה רקם למנהל ועורך מחלקת הבידור של קול ישראל. הוא ערך מספר תוכניות לטלוויזיה, אך עיקר עיסוקו היה ברדיו.
ב-1977 מונה למנהל המדור לפולקלור של קול-ישראל, לאחר מותו של יצחק לוי. בתקופתו זו הפיק המדור הקלטות של אמנים רבים, ביניהם רבקה רז, רוחמה רז, ניצה טרמין ואברהם פררה.

בשנת 1982 יצא בשליחות הסוכנות היהודית לסאן פאולו בברזיל כשליח לענייני תרבות ומנהל המחלקה לתרבות של ההסתדרות הציונית.  לאחר מכן חזר לעבודתו במחלקת הבידור. בשנת 1985 חזר לארץ ולקול-ישראל.

בשנת 1989 מונה למנהל חטיבת הבידור של קול ישראל, ובתפקיד זה שימש עד פרישתו מקול ישראל, בשנת 1996. לאחר מכן מונה לנציב קבילות הציבור של הרשות השנייה לטלוויזיה ורדיו עד לפרישתו בשנת 2001.

## מן השירים שהלחין
* אחרי המלחמה (מילים: לאה נאור, ביצוע: נחמה הנדל, חוה אלברשטיין)
* נערת החיילים (מילים ולחן: יואל רקם, ביצוע: יהורם גאון)
* שיר פרידה (מילים: יוסי גמזו, ביצוע: הפרברים)
* בוקר טוב (מילים: לאה נאור, ביצוע: חוה אלברשטיין, רן אלירן)

## קישורים חיצוניים

* דודי פטימר, "קול יואל"- סיפורו של המוזיקאי יואל רקם

קטגוריה:אקורדיוניסטים ישראלים
קטגוריה:מלחינים ישראלים
קטגוריה:עורכים מוזיקליים ברדיו הישראלי
קטגוריה:אנשי טלוויזיה ישראלים
קטגוריה:סגל קול ישראל
קטגוריה:ישראל: נציבי תלונות
קטגוריה:ישראלים שנולדו ב-1936
כריסטיאנה אברהרדינה מברנדנבורג-ביירוית

**כריסטיאנה אברהרדינה מברנדנבורג-ביירוית** (בגרמנית: **Christiane Eberhardine von Brandenburg-Bayreuth**;  19 בדצמבר 1671 - 4 בספטמבר 1727) הייתה נסיכה גרמנייה ואשתו של אוגוסט השני, מלך פולין.

## ביוגרפיה
כריסטיאנה אברהרדינה נולדה ב-19 בדצמבר 1671 בביירוית, לכריסטיאן ארנסט, מרקיז ברנדנבורג-ביירוית ולסופיה לואיזה מוירטמברג, בתם של אברהרד השלישי, דוכס וירטמברג ואנה קתרינה מזאלם-קירבורג. היו לה חמישה אחים צעירים, שרק שניים מהם שרדו. היא נשארה קרובה לקרוביה בביירוית והמשיכה לבקר אותם אף לאחר נישואיה.

ב-20 בינואר 1693 התחתנה כריסטיאנה אברהרדינה עם פרידריך אוגוסט, הנסיך הבוחר מסקסוניה, בנישואים פוליטיים לחלוטין ואומללים ביותר. היא ילדה לו בשנת 1696 את הנסיך פרידריך אוגוסט, שעלה על כיסאו בסקסוניה ובפולין לאחר מותו. בשנת 1697 נבחר בעלה למלך פולין, ובעקבות כך המיר את דתו לקתולית. כריסטיאנה אברהרדינה לא אהבה את מעשיו של בעלה, היא סירבה להמיר את דתה לקתולית יחד אתו. על אף שאוגוסט ניהל את חצרו מדרזדן, בשל ריבוי פילגשיו וחוסר העניין שלו בה, רוב הזמן היא לא גרה איתו שם, וניהלה חיים שקטים וצנועים באחוזה ליד דרזדן, שהייתה קרובה למגורי חמותה, שגם לה היה משמורת על בנה, שלעיתים קרובות ביקרה בו, שכן היא וחמותה היו ידידותיות. היא יצאה לטיולים לקרובי משפחתה בביירוית ולספא באימס, וביקרה בקביעות בדרזדן בעונת הקרנבל ובחג המולד. כריסטיאנה אברהרדינה המשיכה להשתתף בחיי בית המלוכה הייצוגיים בדרזדן בכל פעם שנדרשה נוכחותה, החגיגות הגדולות ביותר היו הביקור הרשמי של פרדריק הרביעי, מלך דנמרק ב-1709 וחתונת בנה ב-1719.

חייה היו למעשה סיפור טראגי - ולאחר מותה ב-4 בספטמבר 1727, בלוייתה אפילו בעלה ובנה לא השתתפו. יוהאן סבסטיאן באך הקדיש לה יצירה מיצירותיו (קנטטה מס' 198).

## אילן יוחסין

## קישורים חיצוניים

* 

קטגוריה:ילידות 1671
קטגוריה:נסיכות גרמניות
קטגוריה:בית הוהנצולרן
קטגוריה:נפטרים ב-1727
Get Your Number

**Get Your Number** (בעברית: **לקבל את המספר שלך**) הוא סינגל של הזמרת-יוצרת האמריקאית מריה קארי, ביחד עם ג'רמיין דופרי, מתוך אלבומה העשירי, The Emancipation of Mimi. השיר יצא לאור ב-3 באוקטובר 2005.

השיר הגיע למקום התשיעי במצעד הסינגלים הבריטי.

## רקע וכתיבה
השיר הוא הבי סייד של הלהיט "Shake It Off", אותו הוציאה קארי כסינגל לפני כן. כמו כן, יצא הסינגל בפורמט של תקליטור. בין היתר, השיר הוא שיר בסגנון הרית'ם אנד בלוז, המשלב בתוכו גם את סגנון הפופ.

כמו כן, עלה השיר לרשת הזרמת המדיה ספוטיפיי, כמה שנים לאחר שיצא.

## מיקומי שיא

## קישורים חיצוניים

## הערות שוליים

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי בריאן-מייקל קוקס
קטגוריה:שירים שנכתבו על ידי ג'רמיין דופרי
קטגוריה:שירים שנכתבו על ידי מריה קארי
קטגוריה:שירים שהופקו על ידי ג'רמיין דופרי
קטגוריה:וידאו קליפים שבוימו על ידי ג'ייק נאוה
קטגוריה:שירים על שיחות טלפון
נבחרת צ'ילה בכדורגל נשים

**נבחרת צ'ילה בכדורגל נשים** (בספרדית: **Selección femenina de fútbol de Chile**) היא נבחרת כדורגל הנשים הלאומית של צ'ילה. הנבחרת מנוהלת על ידי התאחדות הכדורגל הצ'יליאנית וחברה ב-CSF.

## היסטוריה
### קופה אמריקה לנשים לקראת גביע העולם לנשים 1991
נבחרת צילה שיחקה לראשונה במסגרת בינלאומית נגד ברזיל ב-28 באפריל 1991, במשחק בו הפסידה 1–6 במסגרת משחקי המוקדמות הדרום-אמריקאיים של גביע העולם בכדורגל נשים הראשון בהיסטוריה. שלושה ימים לאחר מכן, ב-1 במאי, ניצחה את ונצואלה 1-0 וסיימה במקום השני (מתוך שלוש נבחרות. רק הראשונה - נבחרת ברזיל - העפילה באותה שנה, בטורניר בו שיחקו 12 נבחרות בלבד).
### קופה אמריקה לנשים לקראת גביע העולם לנשים 2019-1995
גם במשחקי המוקדמות לקראת אליפויות העולם הבאות (1995–2011) סיימה צ'ילה במקום השלישי (שתי הראשונות העפילו) ורק במוקדמות לקראת גביע העולם ב-2015 לא הצליחה להעפיל לשלב השני וסיימה במקום השישי בלבד. במוקדמות לקראת גביע העולם ב-2019 הצליחה צ'ילה לראשונה לסיים שנייה בשלב המוקדם ובמקום השני בשלב המוקדם השני, וכך העפילה לראשונה לגביע העולם (עם 3 ניצחונות, 3 תוצאות תיקו והפסד בודד לברזיל).
### גביע העולם לנשים 2019

נכון ל-13 ביוני 2019, שיחקה צ'ילה רק את משחק הבכורה שלה במסגרת גביע העולם, בו הפסידה לשוודיה 2-0 במשחק שהתקיים ב-11 ביוני 2019 ברואזון פארק בעיר רן שבצרפת.

## הישגים
### גביע העולם בכדורגל נשים

### קופה אמריקה לנשים

### משחקים אולימפיים

### המשחקים הפאן-אמריקאיים

## קישורים חיצוניים

* 
* דף הקבוצה באתר פיפ"א

## הערות שוליים

קטגוריה:צ'ילה: כדורגל
צ'ילה
קטגוריה:נבחרות צ'ילה
Fly Like a Bird

"**Fly Like a Bird**" (בעברית: **לעוף כמו ציפור**) הוא סינגל של הזמרת-יוצרת האמריקאית מריה קארי, מתוך אלבומה העשירי, The Emancipation of Mimi. השיר יצא לאור ב-13 במרץ 2006, כסינגל השישי מתוך האלבום.

השיר הגיע למקום הרביעי במצעד השירים מתחת להוט 100.

## רקע וכתיבה
השיר הוא הבי-סייד של השיר "My Saving Grace", אשר נכלל באלבומה, Charmbracelet. כמו כן, יצא הסינגל בפורמט של תקליטור. בין היתר, השיר הוא שיר בסגנון הרית'ם אנד בלוז, המשלב בתוכו גם את סגנון הסול והגוספל.

בנוסף לכך, עלה השיר לרשת הזרמת המדיה ספוטיפיי, כמה שנים לאחר שיצא.

## מיקומי שיא

## קישורים חיצוניים

## הערות שוליים

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:שירים על תעופה
קטגוריה:בלדות משנות ה-2000
קטגוריה:בלדות נשמה
קטגוריה:בלדות R&B עכשוויות
קטגוריה:שירי גוספל
אד סדאוסקי

**אדוארד אנתוני "אד" סדאוסקי** (באנגלית: **Edward Anthony "Ed" Sadowski**; 11 ביולי 1917 – 18 בספטמבר 1990) היה כדורסלן אמריקאי, אשר שיחק בליגות ה-NBL, ה-BAA וה-NBA בין השנים 1940–1950. לאורך הקריירה ב-BAA/NBA קלע 15.6 נקודות בממוצע למשחק.

## קריירת משחק
לאחר לימודיו באוניברסיטת סיטון הול אשר בניו ג'רזי, החל סדאוסקי לשחק בשנת 1940 עבור קבוצת דטרויט איגלס מליגת ה-NBL. לאחר עונה אחת התגייס לצבא ארצות הברית, ובשנת 1945 שוחרר והצטרף לפורט ויין זולנר, אף היא מה-NBL. בפורט ויין שיתף פעולה עם שני חברי היכל התהילה לעתיד בובי מקדרמוט ובאדי ז'נט, וקלע 9.6 נקודות בממוצע למשחק.

בעונת  עבר לטורונטו האסקיז בה שימש כמאמן-שחקן, לקראת עונת הבכורה של ליגת ה-BAA (לימים ה-NBA). ב-1 בנובמבר 1946 לקח חלק במשחק הראשון בתולדות הליגה, בין טורונטו לניו יורק ניקס, ואף היה הקלעי המוביל במשחק עם 18 נקודות. במהלך אותה עונה הועבר בטרייד לקליבלנד רבלס. לאורך העונה קלע 16.5 נקודות בממוצע למשחק, אשר הציבו אותו במקום השלישי בליגה אחרי ג'ו פולקס ובוב פיריק.

בעונת  קלע 19.4 נקודות למשחק (שלישי בליגה) כשחקן בוסטון סלטיקס, ונבחר לחמישיית העונה. בשתי העונות הבאות שיחק עבור פילדלפיה ווריורס ובולטימור בולטס, בטרם פרש ממשחק.

## קישורים חיצוניים

## הערות שוליים

קטגוריה:אמריקאים ילידי אוהיו
קטגוריה:אקרון: אישים
קטגוריה:כדורסלנים אמריקאים
קטגוריה:אוהיו: כדורסלנים
קטגוריה:כדורסלני אוניברסיטת סיטון הול
קטגוריה:כדורסלני פורט ויין פיסטונס
קטגוריה:כדורסלני בוסטון סלטיקס
קטגוריה:כדורסלני פילדלפיה ווריורס
כדורסלני בולטימור בולטס
קטגוריה:אמריקאים שנולדו ב-1917
קטגוריה:אמריקאים שנפטרו ב-1990
אנה סופיה, נסיכת דנמרק

**אנה סופיה, נסיכת דנמרק** (בדנית: **Anna Sophie af Danmark**; 1 בספטמבר 1647 – 1 ביולי 1717), הייתה בתו של פרדריק השלישי, מלך דנמרק ואשתו של יוהאן גאורג השלישי, הנסיך הבוחר מסקסוניה.

## ביוגרפיה
אנה סופיה נולדה ב-1 בספטמבר 1647 בפלנסבורג, לפרדריק השלישי, מלך דנמרק ולסופיה אמליה מבראונשווייג-לינבורג, בתם של גאורג, דוכס בראונשווייג-לינבורג ואנה אלאונורה מהסן-דרמשטדט. היא קיבלה חינוך מעולה, וידעה דנית, גרמנית, לטינית, צרפתית, ספרדית ואיטלקית.

בשנת 1662 נפגשה אנה סופיה עם יוהאן גאורג השלישי, הנסיך הבוחר מסקסוניה, וב-9 באוקטובר 1666 התחתנו השניים, ונולדו להם שני ילדים. הנישואים לא היו מאושרים, ובעלה אף החזיק בפילגש, ממנה נולד לו בת אחת. בשנת 1691 מת בעלה במפתיע מכולרה, ובנה יוהאן גאורג הרביעי, הנסיך הבוחר מסקסוניה עלה לשלטון במקומו. בשנת 1692 התחתן יוהאן גאורג עם אלאונורה, נסיכת סקסוניה-אייזנך על פי דרישת אנה סופיה, כביכול על מנת להביא יורש לגיטימי לעולם, אולם כוונתה הייתה לסיים את הקשר בין יוהאן גאורג למגדלנה זיבילה מניידשוץ, שהייתה לכאורה בתו של יוהאן גאורג השלישי, הנסיך הבוחר מסקסוניה מפילגשו. מיד לאחר חתונתו עזב יוהאן גאורג את אשתו, ועבר לגור עם פילגשו שאף ילדה לו את וילהלמינה מריה פרדריקה מרכליץ. יוהאן גאורג שרצה להתחתן רשמית עם פילגשו, ניסה לרצוח את אשתו, אולם נחסם על ידי אחיו פרידריך אוגוסט, שאף נהיה נכה כתוצאה מכך.

ב-4 באפריל 1694 חלתה פילגשו של יוהאן גאורג במחלת אבעבועות שחורות ומתה כתוצאה מכך, וזמן קצר לאחר מכן מת אף הוא עצמו כתוצאה מכך, ואחיו פרידריך אוגוסט הראשון, הנסיך הבוחר מסקסוניה עלה לשלטון במקומו. בשנת 1697 נבחר פרידריך אוגוסט למלך פולין, ובעקבות כך המיר את דתו לקתולית. אשתו, כריסטיאנה אברהרדינה מברנדנבורג-ביירוית לא אהבה את מעשיו של בעלה, היא סירבה להמיר את דתה לקתולית יחד אתו. על אף שאוגוסט ניהל את חצרו מדרזדן, בשל ריבוי פילגשיו וחוסר העניין שלו בה, רוב הזמן היא לא גרה איתו שם, וניהלה חיים שקטים וצנועים באחוזה ליד דרזדן, שהייתה קרובה למגורי אנה סופיה, שלעיתים קרובות ביקרה באחוזת כלתה, שכן היא וכלתה היו ידידותיות זו לזו. אנה סופיה סייעה בגידול נכדה פרידריך אוגוסט, נסיך סקסוניה, וב-1 ביולי 1717 מתה באחוזתה בפרטין.

## משפחתה
ב-9 באוקטובר 1666 התחתנה אנה סופיה עם יוהאן גאורג השלישי, הנסיך הבוחר מסקסוניה, ממנו נולדו לה שני בנים:
* יוהאן גאורג הרביעי, הנסיך הבוחר מסקסוניה (1668–1694)
* אוגוסט השני, מלך פולין (1670–1733)

## אילן יוחסין

## קישורים חיצוניים

* 

קטגוריה:נסיכות דניות
קטגוריה:ילידות 1647
קטגוריה:נפטרים ב-1717
הסרטים המוזיקליים הגדולים ביותר

כחלק מסדרת 100 שנים, **הסרטים המוזיקליים הגדולים ביותר** (באנגלית: **AFI's Greatest Movie Musicals**) היא רשימת הסרטים המוזיקליים הטובים ביותר בקולנוע האמריקאי במהלך המאה העשרים. הרשימה הוצגה על ידי מכון הסרטים האמריקאי בהוליווד בול ב-3 בספטמבר 2006. בשונה ממרבית הרשימות הקודמות בסדרה, היא אינה כוללת 100 זוכים, אלא 25 בלבד, והיא לא הוצגה בתוכנית טלוויזיה.

## הרשימה

## קישורים חיצוניים
* 100 שנים של מחזות זמר
* רשימת 25 הזוכים
* רשימת 180 המועמדים

*
קטגוריה:סדרת מאה שנים
קטגוריה:ספיישלים טלוויזיוניים אמריקאים
מוסדות חדוות התורה

**מוסדות חדוות התורה** כוללים ישיבה תיכונית חרדית, מכינה לישיבה וסמינר בית יעקב השוכנים בירושלים.

עד שנת תשע"ו השתייכו המוסדות לרשת אמי"ת.

## היסטוריה
הישיבה הוקמה בשנת 2014 על ידי הרב אהרון ברנדוין ששימש כמנהל הישיבה, ואחיו הרב משולם ברנדוין שמשמש כראש הישיבה. בפברואר 2023 (שבט תשפ"ג) החליף הרב יואל פריי את הרב אהרן ברנדוין בתפקיד מנהל הישיבה. הרב ברנדוין נשאר הבעלים ומנכ"ל המוסדות ונושא בתפקיד "נשיא הישיבה". בספטמבר 2024 (אלול תשפ"ד) החליף הרב דוד ויזל את הרב יואל פריי בתפקיד מנהל הישיבה.

בעת הקמתה שכנה הישיבה ברחוב הנביאים ומנתה כ-16 תלמידים. בשנת 2015 עברה הישיבה למבנה גדול יותר, בשכונת גבעת שאול. ב-2018 עברה לשכונת רוממה. 

## סגנון הישיבה
בישיבה ישנו שיעור אחד בכל מחזור. כיום מונה הישיבה כ-130 בחורים, רובם מירושלים וסביבתה, וחלקם מרחבי הארץ  ומחוץ למדינת ישראל, והם מתגוררים בפנימיה. 

התלמידים משלימים בישיבה בגרות מלאה במסגרת אגף החינוך הממלכתי חרדי. קוד הלבוש בישיבה תואם לזה המונהג בישיבות הקטנות-על פי תקנון הישיבה; התלמידים מחויבים ללבוש חולצה לבנה במהלך יום הלימודים, ומקטורן ומגבעת במהלך התפילות.

סדר היום בישיבה דומה לשאר הישיבות התיכוניות החרדיות, התואם ברובו לסדר יום של ישיבה קטנה מלבד מספר שעות בצהריים בהם לומדים לימודי חול. ימי שישי מוקדשים אף הם ללימודי חול. בחלק מימי החופש מתקיים יום לימודים ארוך בישיבה על מנת להשלים את לימודי החול.

רובם של התלמידים ממשיכים את לימודיהם בישיבות גדולות חרדיות, בהן ישיבת חברון, ישיבת נתיבות חכמה - וולפסון, ישיבת איתרי, ישיבת דרך אמונה, ישיבת היכל יצחק - לנדא וישיבת קול תורה.

## המכינה
המכינה נפתחה בשנת תשע"ה (2015), ולומדים בה כ-50 תלמידים בכיתות ז' וח'. בשעות אחר הצהריים נלמדים לימודי ליבה, ושיעורי בקיאות בסוף היום. חלק מהתלמידים ממשיכים ללמוד בישיבה.

## צוות המוסדות
ראש הישיבה הוא הרב משולם ברנדוין, מנהל הישיבה הוא הרב דוד ויזל, נשיא הישיבה הוא הרב אהרן ברנדוין, משגיח הישיבה הוא הרב יצחק בוקובסקי, המשמש גם כמנהל התיכון.

הר"מים בעיון הם: הרב רפאל נחומברג, הרב צבי באגד, הרב מנחם שיינין, והרב יעקב פרנקל. הר"מים בבקיאות הם: הרב ישעיהו אלפר, הרב יואל פריי, הרב אריה פומרנצ'יק, הרב מאיר קאסל, והרב יצחק בוקובסקי. 

בעבר שימשו כר"מים בישיבה: הרב יהושוע פפר והרב עקיבא המניק. 

מנהל המכינה הוא הרב צבי גוטמן, שמשמש כמחנך כיתה ח', לצד הרב מאיר גודס, שמשמש כמחנך כיתה ז'.

## קישורים חיצוניים
* 
* הלהיט הירושלמי החדש: כך הפך החינוך הממלכתי־חרדי למבוקש ביותר,  אלון לוי, אתר 'ידיעות ירושלים'

חדוות התורה
קטגוריה:ירושלים: ישיבות תיכוניות
הדיוקן האחרון

**הדיוקן האחרון** (באנגלית: **Final Portrait**) הוא סרט דרמה בריטי-אמריקאי משנת 2017 שכתב וביים סטנלי טוצ'י. בסרט מככבים ג'פרי ראש, ארמי האמר, קלמנס פואסי, טוני שלהוב, ג'יימס פוקנר וסילבי טסטוד.

הקרנת הבכורה של הסרט נערכה בפסטיבל הסרטים הבינלאומי בברלין ב-11 בפברואר 2017. בממלכה המאוחדת יצא הסרט לאקרנים ב-18 באוגוסט 2017 בהפצת Vertigo Releasing. ב-23 במרץ 2018 יצא הסרט לאקרנים בארצות הברית בהפצת Sony Pictures Classics.

## תקציר עלילה
בשנת 1964 בפריז נתקל הצייר הידוע אלברטו ג'קומטי בחברו המבקר האמריקני ג'יימס לורד, ומבקש ממנו לדגמן עבורו במשך יומיים. לורד, שהבקשה מחמיאה לו, מסכים לבוא לסטודיו לציור הדיוקן. הימים הופכים לשבועות ולורד מבין שחייו מתבזבזים אצל גאון יוצא דופן זה. כשהוא עובר משמחה לתסכול, לבסוף רואה לורד את החזון האמנותי של ג'קומטי, והוא עד להשלמת אחת מיצירות המופת האחרונות של האמן.

## צוות השחקנים
* ג'פרי ראש – אלברטו ג'קומטי
* ארמי האמר – ג'יימס לורד
* קלמנס פואסי – קרוליין
* טוני שלהוב – דייגו ג'קומטי
* ג'יימס פוקנר – פייר מאטיס
* סילבי טסטוד – אנט ארם

## הפקה
ב-2 בפברואר 2015 הצטרף ג'פרי ראש לצוות השחקנים. ב-13 במאי 2015 לוהק השחקן ארמי האמר. ב-12 בפברואר 2016 צורפו לקאסט טוני שלהוב, קלמנס פואסי וסילבי טסטוד. שלב הצילומים החל ב-15 בפברואר 2016.

## קישורים חיצוניים

## הערות שוליים

קטגוריה:סרטי 2017
קטגוריה:סרטי דרמה אמריקאיים
קטגוריה:סרטי דרמה בריטיים
קטגוריה:סרטים באנגלית
קטגוריה:סרטים ביוגרפיים
דורותיאה מדנמרק, דוכסית בראונשווייג-לינבורג

**דורותיאה מדנמרק, דוכסית בראונשווייג-לינבורג** (בדנית: **Dorothea af Danmark**; 29 ביוני 1546 – 6 בינואר 1617) הייתה בתו של כריסטיאן השלישי, מלך דנמרק ואשתו של וילהלם השישי, דוכס בראונשווייג-לינבורג. היא הייתה עוצרת בשם בנה, גאורג, דוכס בראונשווייג-לינבורג בין השנים 1592–1596.

## ביוגרפיה
דורותיאה נולדה ב-29 ביוני 1546 בקולדינג, והייתה בת הזקונים של כריסטיאן השלישי, מלך דנמרק ודורותיאה מסקסוניה-לאונבורג, בתם של מגנוס הראשון, דוכס סקסוניה-לאוונבורג וקתרינה מבראונשווייג-וולפנביטל, דוכסית סקסוניה-לאוונבורג. ב-12 באוקטובר 1561 היא התחתנה עם וילהלם השישי, דוכס בראונשווייג-לינבורג, ממנו נולדו לה 15 ילדים.

כאשר בעלה נפטר בשנת 1592, היא הפכה לעוצרת לבנה הקטן גאורג. היה לה חוסר אמון עמוק במועצה, בגלל הניהול הכושל שלהם את אחוזות בעלה במהלך השיגעונות שלו. דורותיאה הייתה ידועה כעוצרת מוכשרת ואנרגטית.

היא מתה בווינזן, ב-6 בינואר 1617 בגיל 70.

## משפחתה
ב-12 באוקטובר 1561 התחתנה דורותיאה עם וילהלם השישי, דוכס בראונשווייג-לינבורג, ממנו היו לה 15 ילדים:
* סופיה מבראונשווייג-לינבורג (1563–1639), התחתנה עם גאורג פרידריך, מרקיז ברנדנבורג-אנסבך.
* ארנסט השני, דוכס בראונשווייג-לינבורג (1564–1611).
* אליזבת מבראונשווייג-לינבורג (1565–1621), התחתנה עם פרידריך, רוזן הוהנלוהה-לנגנבורג.
* כריסטיאן, דוכס בראונשווייג-לינבורג (1566–1633).
* אוגוסט הראשון, דוכס בראונשווייג-לינבורג (1568–1636).
* דורותיאה מבראונשווייג-לינבורג (1570–1649), התחתנה עם קרל הראשון, רוזן פפאלץ-צווייבריקן-בירקנפלד.
* קלרה מבראונשווייג-לינבורג (1571–1658), התחתנה עם וילהלם הראשון, רוזן שוורצנבורג-פרנקנהאוזן.
* אנה אורסולה מבראונשווייג-לינבורג (1572–1601).
* מרגרטה מבראונשווייג-לינבורג (1573–1643), התחתנה עם יוהאן קזימיר, דוכס סקסוניה-קובורג.
* פרידריך הרביעי, דוכס בראונשווייג-לינבורג (1574–1648).
* מריה מבראונשווייג-לינבורג (1575–1610).
* מגנוס מבראונשווייג-לינבורג (1577–1632).
* גאורג, דוכס בראונשווייג-לינבורג (1682–1641).
* יוהאן מבראונשווייג-לינבורג (1583–1628).
* זיבילה מבראונשווייג-לינבורג (1584–1652), התחתנה עם יוליוס ארנסט, דוכס בראונשווייג-לינבורג.

## אילן יוחסין

## קישורים חיצוניים

* 

קטגוריה:בית אולדנבורג
קטגוריה:נסיכות נורווגיות
קטגוריה:נסיכות דניות
קטגוריה:ילידי 1546
קטגוריה:נפטרות ב-1617
יחסי איטליה–טאיוואן

**יחסי איטליה–טאיוואן** הם היחסים הבילטרליים שבין **הרפובליקה האיטלקית** לבין **הרפובליקה הסינית**. כיום היחסים בין המדינות מתקיימים באופן לא-רשמי לאחר שאיטליה ניתקה את היחסים הדיפלומטיים עם טאיוואן ב-6 בנובמבר 1970 וייסדה את היחסים עם הרפובליקה העממית של סין.

## היסטוריה
עד 1970 יוצגה טאיוואן באיטליה באמצעות שגרירות ברומא ובקונסוליה כללית במילאנו. שגרירות זו הייתה נפרדת משגרירות טאיוואן לקריית הוותיקן, בה הייתה שגרירות נוספת. הדבר עורר בלבול ב-1989 כשבעקבות אירועי כיכר טיין-אן-מן, הפגינו איטלקים מחוץ לשגרירות טאיוואן בקריית הוותיקן, מתוך מחשבה כי זו השגרירות של הרפובליקה העממית של סין.

ב-1995 התחילה צ'יינה איירליינס להפעיל קו טיסות בין-לאומיות מנמל התעופה הבינלאומי טאויואן לנמל התעופה לאונרדו דה וינצ'י-פיומיצ'ינו, שבהמשך הפך לשותפות קוד עם חברת אליטליה.

ב-2005 אושר לנשיא טאיוואן, צ'ן שואי-ביאן, להיכנס לאיטליה כדי להשתתף בהלוויית האפיפיור יוחנן פאולוס השני.

ב-2014 החליטה טאיוואן שלא להשתתף באקספו 2015 לאחר שממשלת איטליה החליטה שהיא תיוצג כישות תאגידית ולא כמדינה.

## קשרי סחר
בהיעדר יחסים דיפלומטיים, עמד שווי הסחר בין איטליה לטאיוואן על 4.13 מיליארד דולר בשנת 2014. כ-40 חברות מטאיוואן השקיעו באיטליה בשווי 322 מיליון דולר בשנת 2011.

בשנת 2015 העביר בית הנבחרים, הבית התחתון של הפרלמנט האיטלקי העביר הצעת חוק כדי למנוע כפל מס בסחר עם טאיוואן. ב-2016 הושלם ההסכם בין המדינות.

## ראו גם
* יחסי איטליה–סין
* יחסי איטליה–ארצות הברית

## הערות שוליים

קטגוריה:ערכים ללא קטגוריות פיזיות - יחסי חוץ
(I've Just Begun) Having My Fun

**I've Just Begun) Having My Fun)** (בעברית: **(רק התחלתי) ליהנות**) הוא סינגל שיווקי של זמרת הפופ האמריקאית בריטני ספירס מתוך אלבום האוסף הראשון שלה, Greatest Hits: My Prerogative. הסינגל יצא לאור ב-17 באוגוסט 2004.

עם יציאתו, נכנס השיר אל המקום ה-23 במצעד השירים הדיגיטליים.

## רקע
השיר "", היה במקור היה אמור להיות רצועה מתוך אלבום האולפן הרביעי של ספירס, In the Zone, שיצא בשנת 2003. השיר נכתב על ידי ספירס, מישל בל, כריסטיאן קרלסון, פונטוס וינברג, הנריק ג'ונבק, והופק על ידי פונטוס וינברג. השיר נכלל לראשונה כרצועת בונוס באלבום ה-DVD של Britney Spears: In the Zone.

ביקורות של השיר התייחסו ליחס המנוגד והמוזר בין השיר לשאיפתה של ספירס להקים משפחה.

## מיקומי שיא

## קישורים חיצוניים

## הערות שוליים

קטגוריה:שירי 2003
קטגוריה:שירי בריטני ספירס
קטגוריה:שירים באנגלית
קטגוריה:שירים שנכתבו על ידי בריטני ספירס
קטגוריה:שירים על מין מזדמן
נמל התעופה הבין-לאומי ספינקס

**נמל התעופה הבינלאומי ספינקס** (בערבית: **مطار سفنكس الدولي**) הוא נמל תעופה ציבורי המשרת את העיר גיזה שבמצרים. נמל התעופה סמוך וחולק תשתיות עם שדה התעופה הצבאי קהיר מערב, על הכביש המקשר בין קהיר לאלכסנדריה. מסלול הנחיתה הראשי בנמל ממוקם כ-2 קילומטרים מהמסלולים שבקהיר מערב. חניית המטוסים ותשתיות הטרמינל ממוקמות ממערב למסלול הנחיתה. מערכת הניווט האווירית הטקטית (TACAN) של קהיר מערב (בקוד זיהוי BLA) ממוקמת בספינקס ומשואת השידור של מערכת הניווט VOR/DME של נמל התעופה הבינלאומי קהיר (בקוד זיהוי CVO) ממוקמת כ-47 קילומטרים מזרחית לנמל. באוקטובר 2017 הוכרז כי הנמל ייפתח לטיסות מסחריות בקיץ 2018, אך טיסות ניסוי נערכו רק באוקטובר. ב-26 בינואר 2019 חברת איג'יפטאייר אקספרס השיקה מהנמל טיסות ניסוי לנמל התעופה הבינלאומי של ע'רדקה, לנמל התעופה הבינלאומי שארם א-שייח', לנמל התעופה הבינלאומי לוקסור ולנמל התעופה הבינלאומי של אסוואן.

## קישורים חיצוניים

## הערות שוליים

ספינקס
קרחון רנאר

**קרחון רנאר** (באנגלית: **Renard Glacier**) הוא קרחון בחוף המערבי של ארץ גרהאם שבאנטארקטיקה.

הקרחון נשפך אל הקצה הדרומי של מפרץ שארלוט.

## היסטוריה
### גילוי הקרחון

הקרחון מופה לראשונה על ידי המשלחת האנטארקטיקת הבלגית בפיקודו של אדריאן דה ז'רלאש, שחקרה את האזור בשנים 1899–1897.

### מקור השם

שמו של הקרחון ניתן לו בשנת 1960 על ידי הוועדה המייעצת לשמות אנטארקטיים של בריטניה.

הקרחון נקרא על שמו של שארל רנאר (Charles Renard) אשר בנה והטיס את ספינת האוויר (צפלין) הראשונה שניתן לשלוט בתנועתה בשנת 1884.

## ראו גם
* קרחון קרב

## קישורים חיצוניים
* קרחון רנאר באתר הסקר הגאולוגי של ארצות הברית
* קרחון רנאר באתר הגאזט האנטארקטי המשווה SCAR של ממשלת אוסטרליה

## הערות שוליים

רנאר
רנאר
קטגוריה:צרפת באנטארקטיקה
גד גלזר

**גד גלזר** (נולד ב-13 בספטמבר 1939) הוא רופא וחוקר ישראלי. בעברו שימש פעמיים כדקאן הפקולטה לרפואה באוניברסיטה העברית, דקאן בית הספר לרפואה וטרינרית, ויושב ראש דירקטוריון בית החולים הווטרינרי האוניברסיטאי באוניברסיטה העברית. עיקר מחקרו בביטוי ובקרה של הגנום בחיידקים. משמש כיועץ אקדמי של מספר פרויקטים לנוער במוזיאון המדע ע"ש בלומפילד ירושלים.

## ביוגרפיה
נולד בגבעת ברנר לד"ר משה, רופא הקיבוץ, ולגרטי (לבית גייגר), מצאצאי אברהם גייגר, מייסד היהדות הרפורמית. השלים את לימודיו התיכוניים ברחובות. בשנת 1957 התגייס לחטיבת גולני. למד רפואה בבית ספר לרפואה באוניברסיטה עברית בירושלים, וסיים דוקטורט נוסף בביוכימיה. שירת בחטיבת הצנחנים כרופא בשירות מילואים במלחמת ההתשה, בקרב החווה הסינית במלחמת יום הכיפורים, וכן במלחמת לבנון הראשונה.

כיום גר בנווה אביבים, תל אביב, נשוי לתמי, לשעבר אחות ראשית בבית החולים הדסה עין כרם, ולהם שלוש בנות.

## תחומי מחקר
עבודותיו במעבדה של פרופ' יעקב מגר באוניברסיטה העברית עסקו בחוסר G6PD המועברת בתורשה. היה שותף לגילוי גליקוזידים כגון Divicine  הנמצאים בפול *[[Vicia faba]]* הגורמים לעקה חמצונית ולאנמיה המוליטית. בהמשך היה שותף לפרופ' אליעזר רחמילביץ במחקרים בתחום התלסמיה ופיתוח בדיקות סקר גנטיות מהראשונות מסוגן בישראל.

עבודותיו עם מייקל קאשל אשר גילה בשנות ה-60 את Guanosine pentaphosphate  (p)ppGpp ותפקידם בעת עקה של חומצות אמינו בחיידקי *[[Escherichia coli]]* והשפעתם על התבטאות רנ"א ריבוזומלי rRNA. בהמשך, חקר את הגנים המעורבים במערכות מצוקה אלו relA, spoT.

במחקרים נוספים אופיינו גנים ריבוזומלים בחיידקי Mycoplasma, חיידקים קטנים, העלולים לגרום לדלקת ריאות אופיינית.

מחקריו בסוף שנות ה-90 היו הראשונים לתאר מערכות טוקסין-אנטי טוקסין Addiction module. מערכות אלו מורכבות מזוגות של שני גנים הקובעים שני מרכיבים: טוקסין יציב ואנטי טוקסין שאינו יציב, הפוגע בפעילותו המזיקה של הטוקסין. מערכות כגון mazEF אלה אחראיות על כך שבעת פגיעה בפלסמידים או במרכיבים אחרים בתא, התאים השורדים מתים מאחר שהאנטיטוקסין נהרס בקצב גבוה מזה של הטוקסין, כלומר התא תלוי ("מכור") ליצירתו מחדש של האנטיטוקסין על מנת לשרוד. מחקרו עם פרופ' חנה אנגלברג-קולקה היה הראשון לתאר מערכות אלו בחיידקי *[[Escherichia coli]]*.

## קישורים חיצוניים
* מידע מאתר האוניברסיטה

## הערות שוליים

קטגוריה:אנשי היישוב ילידי הארץ
קטגוריה:חיילי חטיבת גולני
קטגוריה:חיילי חטיבת הצנחנים
קטגוריה:רופאים צבאיים ישראלים
קטגוריה:חיילי צה"ל במלחמת ההתשה
קטגוריה:חיילי צה"ל במלחמת יום הכיפורים
קטגוריה:חיילי צה"ל במלחמת לבנון הראשונה
קטגוריה:סגל האוניברסיטה העברית בירושלים: חקלאות, מזון וסביבה
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:גבעת ברנר: אישים
קטגוריה:רמת אביב: אישים
קטגוריה:ישראלים שנולדו ב-1939
מריופול (כדורגל)

**מועדון הכדורגל מריופול** (באוקראינית: **Футбольний клуб Маріуполь**) הוא מועדון כדורגל אוקראיני מהעיר מריופול המשחק בליגת העל האוקראינית.

## היסטוריה
הקבוצה הוקמה בשנת 1960 על ידי איחוד שתי קבוצות חובבים. הקבוצה המאוחדת קיבלה את השם "אזובסטאל" על שם מפעל פלדה בעיר מריופול.

הקבוצה שיחק בליגת המשנה הסובייטית מ-1960 עד 1971, אז ירדה לליגה הסובייטית השנייה ושיחקה בה עד להתפרקות ברית המועצות ב-1991.

עם כינון אוקראינה העצמאית הצטרפה הקבוצה לליגה האוקראינית השנייה (הליגה השלישית בחשיבותה באוקראינה). בשנת 1996 עלתה ליגה האוקראינית הראשונה וכעבור שנה עלתה לפרמייר-ליג. בתום עונת 2007/2006 הקבוצה הודחה מהפרמייר-ליג. כעבור שנה - שבה אליה. היא שיחקה בליגה הבכירה במשך 7 שנים, אך בשנת 2015 הודחה ממנה שוב. כעבור שנתיים חזרה לליגת העל.

ההישג הגדול של הקבוצה בליגה הבכירה הוא מקום 4 בעונות: 2001/2000, 2006/2005, 2019/2018.

בגביע האוקראיני הגיעה הקבוצה שלוש פעמים עד לשלב חצי הגמר.

פעילות הקבוצה הופסקה בעקבות הפלישה הרוסית לאוקראינה.
## שמות קודמים של הקבוצה
* 1960 - 1966 - אזובסטאל
* 1966 - 1971 - אזובץ
* 1971 - 1974 - מטאלורג ז'דנוב
* 1974 - 1976 - לוקומוטיב ז'דנוב
* 1976 - 1992 - נובטור ז'דנוב
* 1992 - 1996 - אזובץ
* 1996 - 2002 - מטאלורג מריופול
* 2002 - 2017 - איליצ'בץ מריופול
* 2017 ואילך - מריופול
## שחקני עבר מפורסמים
*  בוהדן בוטקו
*  אדוארד ציחמסטריוק
*  אלכסנדר גאידש
*  אולכסנדר זובקוב
*  טורניקה אוקריאשווילי
*  ניקולאי קשבסקי

## מריופול במפעלים האירופיים

## קישורים חיצוניים

* 

קטגוריה:קבוצות כדורגל אוקראיניות
קטגוריה:קבוצות כדורגל סובייטיות
קטגוריה:קבוצות כדורגל שהוקמו ב-1960
קטגוריה:מחוז דונצק
קטגוריה:קבוצות כדורגל ששיחקו בליגה הבכירה באוקראינה
קטגוריה:מריופול: ספורט
עונת 2019/2020 ביורוליג

**עונת  ב[[יורוליג]]** הייתה העונה ה-63 של המפעל הראשון בחשיבותו בכדורסל האירופי, והעונה ה-20 בשם "יורוליג" (לפני כן נקרא המפעל גביע אירופה לאלופות בכדורסל). זו העונה הרביעית בפורמט הליגה. התחרות אורגנה על ידי יורוליג בסקטבול.

לראשונה כללה הליגה 18 קבוצות, בניגוד לשלוש הקודמות, בהן כללה 16 קבוצות. העונה נפתחה ב-3 באוקטובר 2019 והפיינל פור אמור היה להיערך בלאנקסס ארנה, קלן, גרמניה, בין התאריכים 22–24 במאי 2020.

ב-12 במרץ 2020 הופסקה העונה בעקבות התפרצות מגפת הקורונה באירופה, וב-25 במאי 2020 בוטלה העונה, לראשונה בתולדות הליגה..

## מתכונת התחרות
בתחרות השתתפו 11 קבוצות בעלי רישיונות A. תוקפם יסתיים בשנת 2026. קבוצות אלו קיבלו זכות להשתתף בעונה הסדירה לכל התקופה.

קבוצה ולנסיה העפילה ישירות לעונה סדירה כמנצחת עונת 2018/2019 ביורוקאפ.

ארבע קבוצות נוספות העפילו לעונה הסדירה על בסיס הישגים בליגה הבייתית. 

שתי קבוצות קיבלו הזמנה לשנתיים.

בתחרות השתתפו 18 קבוצות שהתחרו בפורמט של ליגה בעלת שני סיבובים - כל קבוצה משחקת משחק בית ומשחק חוץ נגד כל הקבוצות, כאשר בסיום העונה הסדירה שמונה הקבוצות המדורגות ראשונות היו אמורות להעפיל לפלייאוף, בו ישחקו בשיטת הצלבה: הראשונה נגד המדורגת שמינית, שנייה נגד שביעית, שלישית-שישית ורביעית-חמישית. הפלייאוף היה אמור להתקיים בפורמט סדרת הטוב מ-5, ובסיומן היה אמור להתקיים פיינל פור.

## המשתתפות בתחרות

### שינוי מאמנים

## עונה סדירה

## פרסים
### מצטיין המחזור
#### עונה סדירה

### מצטיין החודש

## קישורים חיצוניים

* נתונים מאתר הליגה
* פירוט תוצאות באתר יורובסקט

## הערות שוליים

קטגוריה:עונות בגביע אירופה לאלופות בכדורסל
קטגוריה:תחרויות כדורסל ב-2019
קטגוריה:תחרויות כדורסל ב-2020
קטגוריה:אירועי ספורט שהושפעו ממגפת הקורונה
קטגוריה:2019 באירופה
קטגוריה:2020 באירופה
כיפת הקרח סיפל

**כיפת הקרח סיפל** (באנגלית: **Siple Dome**) היא כיפת קרח הממוקמת 130 קילומטרים מזרחית לחוף סיפל שבאנטארקטיקה.

רוחבה של כיפת הקרח כ-100 קילומטרים ואורכה כ-100 קילומטרים.

על הכיפה מצוי מסלול נחיתה. התחנה אינה מאוישת כיום.

## היסטוריה
### מקור השם
שמה של הכיפה ניתן לה על ידי צ'ארלס בנטלי (Charles Bentley) ורוברט תומאס (Robert Thomas), אשר חקרו את תנועת הקרח בכיפה בין השנים 1974–1973. הם קראו לכיפה בשם זה בשל קרבתה לחוף סיפל (הקרוי על שמו של חוקר אנטארקטיקה דוקטור פול אולמן סיפל (**Paul Allman Siple**)).

### פרויקט ליבת הקרח של כיפת סיפל

פרויקט חקר ליבת הקרח של כיפת סיפל נערך על ידי הקרן הלאומית למדע של ארצות הברית. במסגרת פרויקט זה, בשנת 1999, נקדח והוצא קרח מעומק של 974 מטרים מתחת לשטח הכיפה, קרח שגילו 97,600 שנים. הקרח שהוצא מעיד על שינויים משמעותיים בכמות הפחמן הדו-חמצני בשנים אלה.

## לקריאה נוספת

• Jinho Ahn, Edward J. Brook, **[https://www.nature.com/articles/ncomms4723 Siple Dome ice reveals two modes of millennial CO2 change during the last ice age]** 

• Pavel G. Talalay, **[https://books.google.co.il/books?id=HhTNCwAAQBAJ&pg=PA201&lpg=PA201&dq=Siple+Dome&source=bl&ots=YjZfqYU1cQ&sig=ACfU3U2acQSjwYofPUxq7gJAebZMNNVj6w&hl=iw&sa=X&ved=2ahUKEwjEzZy5puniAhVRxhoKHbroDDc4ChDoATAJegQIBhAB#v=onepage&q=Siple%20Dome&f=false3 Mechanical Ice Drilling Technology]**, PP 201- 202 

## קישורים חיצוניים

### כיפת הקרח
* כיפת הקרח סיפל באתר הסקר הגאולוגי של ארצות הברית
* כיפת הקרח סיפל באתר הגאזט האנטארקטי המשווה SCAR של ממשלת אוסטרליה
* מחשבון מרחקים - המרחק מכיפת הקרח סיפל לאתרים סמוכים

### תחנת המחקר ומסלול הנחיתה
* תחנת המחקר בכיפת הקרח סיפל באתר הסקר הגאולוגי של ארצות הברית
* תחנת המחקר בכיפת הקרח סיפל באתר הגאזט האנטארקטי המשווה SCAR של ממשלת אוסטרליה
* 

## הערות שוליים

סיפל
סיפל
סיפל
טקס פרסי האקדמיה הבריטית לקולנוע ה-12

**טקס [[פרס באפט"א לקולנוע|פרסי האקדמיה הבריטית לקולנוע]] ה-12** שמעניקה האקדמיה הבריטית לאמנויות הקולנוע והטלוויזיה, נערך בשנת 1959, בו הוענקו פרסים לסרטים הטובים ביותר של שנת 1958.

## זוכים ומועמדים
### [[פרס באפט"א לסרט הטוב ביותר|הסרט הטוב ביותר]]
** [[מקום בצמרת]] **
* אפראג'יטו (הבלתי נלאה)
* *Ice-Cold in Alex*
* חופשה בלונדון
* העגורים עפים
* הנועזים
* חתולה על גג פח לוהט
* פקודה להרוג
* פריסה לתשלומים
* *Sea of Sand*
* *The Sheepman*
* תותי בר
* כפירי אריות
* לילות כביריה

### [[פרס באפט"א לסרט הבריטי הטוב ביותר|הסרט הבריטי הטוב ביותר]]
** [[מקום בצמרת]] **
* חופשה בלונדון
* *Ice-Cold in Alex*
* *Sea of Sand*
* פקודה להרוג

### [[פרס באפט"א לשחקן הטוב ביותר בתפקיד ראשי|השחקן הזר הטוב ביותר]]
** [[סידני פואטייה]] – [[הנועזים]] **
* פול ניומן – חתולה על גג פח לוהט
* טוני קרטיס – הנועזים
* קורט יורגנס – *The Enemy Below*
* קורט יורגנס – פונדק האושר השישי
* ספנסר טרייסי – *The Last Hurrah*
* גלן פורד – *The Sheepman*
* ויקטור שסטרם – תותי בר
* צ'ארלס לוטון – עד התביעה
* מרלון ברנדו – כפירי אריות

### [[פרס באפט"א לשחקן הטוב ביותר בתפקיד ראשי|השחקן הבריטי הטוב ביותר]]
** [[טרוור הווארד]] – ''The Key'' **
* איי. אס. ג'והר – הארי בלאק
* אנתוני קווייל – *Ice-Cold in Alex*
* לורנס הארווי – מקום בצמרת
* דונלד וולפיט – מקום בצמרת
* מייקל קרייג – *Sea of Sand*
* טרי-תומאס – אצבעוני

### [[פרס באפט"א לשחקנית הטובה ביותר בתפקיד ראשי|השחקנית הבריטית הטובה ביותר]]
** איירין וורת' – [[פקודה להרוג]] **
* וירג'יניה מק'קנה – *Carve Her Name with Pride*
* הרמיוני באדלי – מקום בצמרת
* אליזבת טיילור – חתולה על גג פח לוהט

### [[פרס באפט"א לשחקנית הטובה ביותר בתפקיד ראשי|השחקנית הזרה הטובה ביותר]]
** [[סימון סיניורה]] – [[מקום בצמרת]] **
* קרונה באנרג'י – *Aparajito*
* אינגריד ברגמן – פונדק האושר השישי
* טטיאנה סמוילובה – העגורים עפים
* ג'ואן וודוורד – פריסה לתשלומים
* ג'ולייטה מזינה – לילות כביריה
* אנה מניאני – הרוח היא פראית

### [[פרס באפט"א לתסריט הבריטי הטוב ביותר|התסריט הבריטי הטוב ביותר]]
** [[פקודה להרוג]] – פול דהן**

## קישורים חיצוניים

קטגוריה:טקסי פרס באפט"א
קטגוריה:1959 בממלכה המאוחדת
ישראל זאב מינצברג

הרב **ישראל זאב מינצברג** (17 בספטמבר 1872 - 23 במרץ 1962) היה רב ופוסק בירושלים שכיהן כראש בית הדין החסידי בעיר. שימש כרב האשכנזי של העיר העתיקה עד לנפילתה במלחמת העצמאות. מחבר הספר "שארית ישראל".

## קורות חייו
נולד בעיר טורובין בפולין להוריו משה צבי וגולדה (לבית וינטרוב) מינצברג, בגיל 5 עלה אביו לארץ על מנת לחמוק מגיוס לצבא הפולני, שנה לאחר מכן עלה עם שאר משפחתו אף הוא לארץ, בבחרותו למד בישיבת חיי עולם החסידית שבירושלים, ונישא לאסתר גיטל ברגמן, נכדתם המשותפת של רבי אליעזר ברגמן ורבי נחום לעווי משאדיק.

בהמשך חייו שימש כראב"ד בד"ץ כוללות החסידים בירושלים שנוסד על ידי הרב שניאור זלמן פרדקין בעל התורת חסד, משנת 1922 עד לשנת 1931 ולאחר מכן אף כדיין בעדה החרדית, בשנת תר"פ (1920) בהקמת הסתדרות ירושלים (איגוד שאיגד את תושביה החרדים של ירושלים, ובהמשך הפך לעדה החרדית) נבחר הרב מינצברג להנהלתו, בהמשך סייע לרב דוד ויינגרטן בהקמת בית יתומות שנקרא על שם מייסדו ועזר לו לעמוד מבחינה פיננסית.

## כניעת העיר העתיקה

[ממוזער|הרב מינצברג (משמאל) לצד הרב [בן ציון חזן וחיילי הלגיון הירדני בעת הסדרת תנאי הכניעה בעיר העתיקה, יוני 1948]]
ב-28 במאי 1948 עת רבו הפצועים בקרב כוחות הרובע ותושביה אישרה מפקדת ההגנה לרבני הרובע, הרב מינצברג והרב בן ציון חזן לצאת אל מפקדת הלגיון הערבי ולסכם עימם על הפוגה לצורך פינוי הרוגים ופצועים, מפקד הלגיון עבדאללה אל תל סירב ודרש כניעה, מפקדת הרובע בניגוד להחלטת מטה ההגנה בחרה להיכנע.

לימים, סיפר הרב ישראל זאב מינצברג בריאיון לעיתון דבר על זכרונותיו מהכניעה:

## ספריו
* שארית ישראל - שאלות ותשובות במשך השנים בארבעת חלקי השולחן ערוך.
* זאת חוקת התורה - זכות בחירה לנשים על דרך התורה.
* היתר עגונה - קונטרס המשך לזאת חוקת התורה העוסק בנאמנות האישה להעיד על מות בעלה.
* ישוב ארץ ישראל - דיני מצות ישוב ארץ ישראל בזמן הזה.
* פירות שביעית - בדין האם פירות שביעית שנעשתה בהם מלאכה מותרים באכילה.

## קישורים חיצוניים
* 
* 
* 
* 
* 

## הערות שוליים

קטגוריה:רבנים אשכנזים
קטגוריה:רבנים ביישוב
קטגוריה:רבנים פולנים
קטגוריה:ישראלים ילידי פולין
קטגוריה:אבות בית הדין של כוללות החסידים בירושלים
קטגוריה:רבני העדה החרדית
קטגוריה:משפחת ברגמן (ירושלים)
קטגוריה:אנשי עליות קדומות לארץ ישראל
קטגוריה:העיר העתיקה: רבנים
קטגוריה:בוגרי ישיבת חיי עולם
קטגוריה:משפחת לעוי-וייספיש-בהר"ן
קטגוריה:עולים לארץ ישראל בשנים 1800–1881
קטגוריה:יהודים הקבורים בהר המנוחות
קטגוריה:ישראלים שנולדו ב-1872
קטגוריה:ישראלים שנפטרו ב-1962
קרחון אלווארז

**קרחון אלווארז** או **קרחון אלוורז** (באנגלית: **Alvarez Glacier**) הוא קרחון יובלי, ברכס אקספלוררז, בהרי באוורס שבאנטארקטיקה.

הקרחון זורם מהצד הדרום מערבי של פסגת סטאנוויקס ונשפך לקרחון רניק, צפונית לקרחון שיהאן.

הקרחון ממוקם בחוף פנל.

## היסטוריה
### גילוי הקרחון

הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שבוצעו על ידי צי ארצות הברית בשנים 1962–1960.

### מקור השם

שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שמו של סגן חוזה א. אלווארז (Jose A. Alvarez) מהצי הארגנטינאי, שהיה חזאי מזג אוויר במהלך השנה הגאופיזית הבינלאומית, בתחנת המחקר אמריקה הקטנה V בשנת 1957.

## קישורים חיצוניים

* קרחון אלווארז באתר הסקר הגאולוגי של ארצות הברית
* קרחון אלווארז באתר הגאזט האנטארקטי של ממשלת אוסטרליה
* קרחון אלווארז באתר הגאזט האנטארקטי המשווה SCAR של ממשלת אוסטרליה

## הערות שוליים

אלווארז
אלווארז
איקו סמאנד

**איקו סמאנד** (באנגלית: **IKCO Samand**) היא מכונית משפחתית מתוצרת יצרנית הרכב האיראנית איראן חודרו אשר מיוצרת משנת 2003 ועד היום.

הסמאנד מבוססת על פיג'ו 405 בשינויים חיצוניים ומכניים.

## ארצות בהם מיוצרת "איקו סמנד"
* איראן - על ידי איראן חודרו.
* בלארוס - על ידי יצרנית הרכב "Unison".
* סוריה - על ידי יצרנית הרכב "Siamco".
* הרפובליקה העממית של סין - על ידי יצרנית הרכב "Youngman" (שם רשמי: "China Youngman Automobile Group Co., Ltd", שם בסינית : "青年汽车集团").
* סנגל - על ידי יצרנית הרכב "Seniran Auto".
* ונצואלה - על ידי יצרנית הרכב "Venirauto". משווקת בשם "סנטאורו" ומכונית מסוג זה שימשה כמכונית הנשיאותית של הוגו צ'אווס.
* אזרבייג'ן - על ידי יצרנית הרכב "AzSamand" .

## קישורים חיצוניים

## הערות שוליים

קטגוריה:דגמי מכוניות שהושקו ב-2003
קטגוריה:כלי רכב המורכבים בבלארוס
קטגוריה:כלי רכב המורכבים בוונצואלה
קטגוריה:כלי רכב המורכבים בסוריה
קטגוריה:כלי רכב המיוצרים באזרבייג'ן
קטגוריה:כלי רכב המיוצרים באיראן
קטגוריה:כלי רכב המיוצרים בסין
קטגוריה:כלי רכב המיוצרים בסנגל
קטגוריה:מוניות
קטגוריה:מכוניות משפחתיות
ענת שרון-בלייס

**ענת שרון-בלייס** (נולדה ב-1968) היא משוררת, עורכת ומגישה תוכניות ספרות ב"כאן" - תאגיד השידור הציבורי, מייסדת ומנהלת את תחנת הרדיו האקדמית “קול יזרעאל”.

## ביוגרפיה
שרון-בלייס נולדה ברמת גן וגדלה באיראן, שבה שהו הוריה במסגרת שליחות. המשפחה שבה לישראל כשהייתה בת 10.

שרון בלייס השלימה תואר ראשון בתקשורת ומדע המדינה באוניברסיטת תל אביב ובית הספר לתקשורת "כותרת" ותואר שני בספרות גם כן באוניברסיטת תל אביב. עבודת המחקר שלה עסקה ביצירתה של רונית מטלון. בנוסף, היא בוגרת סדנת השירה של הליקון.

בסוף שנות התשעים הייתה שותפה להקמת תחנת הרדיו החינוכי "קול כותרת". בהמשך הקימה וניהלה (עד 2018) את תחנת הרדיו החינוכי "קול יזרעאל" של המכללה האקדמית עמק יזרעאל.

ערכה והגישה את תוכנית הספרות "מלים שמנסות לגעת" ברשת א' של קול ישראל ואת תוכנית התרבות "שישי בשש" ברשת ב'.

"מכתבים לאורפיאוס", מופע מוזיקה-מחול המבוסס על מחזור השירים שלה, הועלה בפסטיבל המוזיקה בכפר בלום 2004 ובמסגרת מופעי הפרינג` של משכן האופרה בתל אביב.

שרון-בלייס יוצרת בתחום הרדיו - תוכניות תיעודיות העוסקות בשירה ובספרות, קולאז'ים המשלבים טקסט ומוזיקה, ושיחות עם יוצרים שונים. תוכניותיה משודרות בקול ישראל. כיום מגישה ועורכת ברשת "כאן תרבות" של תאגיד השידור את תוכנית הספרות "אחת+5" ; ההסכתים "שבעים שנה שבעים ספרים" ; "את אני וחנוך לוין" ותוכניות נוספות. בנוסף מלמדת סדנאות כתיבת שירה בחוג לספרות דרמה וכתיבה יצירתית במכללת אורנים

## פרסים
* פרס אקו"ם ליצירות בעילום שם על "האדמה היא מרחק"
* פרס ברנשטיין עבור "האדמה היא מרחק".
* פרס ראש הממשלה לסופרים עבריים.

## ספרים

### שירה
* "האדמה היא מרחק", הקיבוץ המאוחד 2004.
* "צדו של המרחק", קשב לשירה 2013.
* "כי קרוב", הוצאת פרדס 2020.

### עיון

* "כתבו לכם את השירה הזאת" - שיחות על שירה. 2020, הוצאת גמא ומרכז הספר והספריות. בספר מופיעות שיחות עם המשוררים: נורית זרחי, סמיח אל-קאסם, חביבה פדיה, מאיר ויזלטיר, ישראל אלירז, קרן אלקלעי-גוט, מירון ח. איזקסון, רוני סומק, שרון אס, טהא מוחמד עלי, אמירה הס, אגי משעול וארז ביטון.

## חיים אישיים
מתגוררת בעמק יזרעאל. אם לבן.

## קישורים חיצוניים
* תוכניות מאת ענת שרון בלייס
* ענת שרון-בלייס, באתר "הבמה"
* 

### משיריה
* מחרוזת שירים, באתר של נילי דגן
* 
* 

קטגוריה:בוגרות כותרת - בית ספר לעיתונאות ולתקשורת
קטגוריה:בוגרי כותרת - בית ספר לעיתונאות ולתקשורת
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:משוררות ישראליות
קטגוריה:משוררים ישראלים
קטגוריה:מנהלות ישראליות
קטגוריה:מנהלים ישראלים
קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:ישראליות זוכות פרסים: שירה
קטגוריה:זוכות פרס היצירה לסופרים ומשוררים
קטגוריה:זוכי פרס היצירה לסופרים ומשוררים
קטגוריה:ישראליות שנולדו ב-1968
קטגוריה:ישראלים שנולדו ב-1968
קטגוריה:סגל אורנים - המכללה האקדמית לחינוך
איברס גודמניס

**איברס גודמניס** (בלטבית: **Ivars Godmanis**; נולד ב־27 בנובמבר 1951) היה ראש ממשלת לטביה בשנים 1990 - 1993 ובפעם השנייה ב-2007–2009.

## ביוגרפיה
איברס גודמניס נולד בריגה. לאחר סיום בית הספר הוא למד באוניברסיטת לטביה וקיבל התמחות בפיזיקה. בשנת 1983 הוא סיים את הדוקטורט והחל לעבוד במכון לחקר מצב מוצק.

עם הקמת "החזית העם הלטבי" הוא הצטרף לשורות הארגון ובשנת 1990 נבחר לפרלמנט של לטביה הסובייטית. לאחר הכרזת העצמאות, הוא היה ראש הממשלה הראשון של לטביה. בשנת 1993 הוא התמודד בבחירות לסאימה, אך מפלגתו לא עברה את אחוז החסימה.

בשנת 1998 הוא נבחר לסאימה ומונה לשר האוצר של הממשלה החדשה. בשנת 2006 הוא מונה לשר הפנים.

בצעירותו הוא היה מתופף. החל משנת 2003 הוא היה מנחה תוכנית מוזיקה ברדיו. לאחר שחזר לממשלה, עזב את התוכנית.

בדצמבר 2007 הוא נבחר לראש הממשלה בפעם השנייה והחליף את אייגרס קלביטיס. איברס גודמניס כיהן בתפקיד זה עד לשנת 2009.

בשנת 2018 פורסמו ארכיוני ק.ג.ב של לטביה. מהם נובע בשנת 1988 איברס גודמניס נכלל בין סוכני הארגון. מהמסמכים לא ברור האם הוא אכן היה סוכן פעיל.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:ראשי ממשלת לטביה
קטגוריה:שרי האוצר של לטביה
קטגוריה:שרי פנים
קטגוריה:בוגרי אוניברסיטת לטביה
קטגוריה:ילידי 1951
קטז'ינה אופאלינסקה

**קטז'ינה אופאלינסקה** (בפולנית: **Katarzyna Opalińska**; 13 באוקטובר 1680 - 19 במרץ 1747) הייתה אשתו של סטניסלאב לשצ'ינסקי, מלך פולין וחותנתו של לואי החמישה עשר, מלך צרפת.

## ביוגרפיה
קטז'ינה נולדה ב-13 באוקטובר 1680 בפוזנן, ליאן קרול אופאלינסקי ולזופיה אנה צ'ארנקובסקה, בתם של אדם אוריאל צ'רנקובסקי ותרזה זאלסקה. ב-10 במאי 1698 התחתנה קטז'ינה עם סטניסלאב לשצ'ינסקי, ממנו נולדו לה 2 בנות. ב-1703 הצטרף בעלה למשפחת סַפיֱהָה ולאיחוד הליטאי שאורגן על ידי קרל השנים עשר, מלך שוודיה נגד אוגוסט השני, מלך פולין. לאחר ניצחונו הסופי של קרל על אוגוסט נבחר סטניסלאב בתמיכת קרל למלך פולין. בהיותו צעיר לא מנוסה, לא הצליח בעלה לרכוש לעצמו מעמד עצמאי בפולין, ומלכותו נשענה על קרל השנים עשר וניצחונותיו על הרוסים. אחרי הפסדו של קרל בשנת 1709 הודח בעלה מכיסאו ונאלץ לברוח לפומרניה, שהייתה בשליטת שוודיה, ואחר כך לאלזס הצרפתית. בשנת 1725 השתדכה בתם מריה עם מלך צרפת לואי החמישה עשר. בשנת 1733, לאחר מותו של אוגוסט השני, ניסה לשצ'ינסקי שוב את מזלו בפולין ונבחר בתמיכה גדולה של חלק ניכר מהאצולה הפולנית, ובתמיכה בינלאומית של צרפת ושוודיה. בעיני הרוסים הייתה מלכותו לא לגיטימית, והם ניסו לסלקו מהמלוכה. בשנת 1736 גבר אוגוסט השלישי, מלך פולין על סטניסלאב, ואילץ אותו לוותר על כתרו בשנית. בשנת 1738, אחרי ויתור אוסטריה על דוכסות לורן לטובת ההכרה הצרפתית בפרנץ שטפן כקיסר גרמני, מונה בעלה לדוכס לורן. בניגוד לסטניסלאב, קטז'ינה לא הסתגלה לחיים בצרפת או בלורן, חשה מרירות מסוימת על גלותה, והמשיכה להתגעגע לפולין עד מותה ב-19 במרץ 1747.

## משפחתה
ב-10 במאי 1698 התחתנה קטז'ינה עם סטניסלאב לשצ'ינסקי, מלך פולין, ממנו נולדו לה 2 בנות:
* אנה לשצ'ינסקה, נסיכת פולין (1699–1717).
* מריה לשצ'ינסקה, נסיכת פולין (1703–1768), התחתנה עם לואי החמישה עשר, מלך צרפת.

## אילן יוחסין

## ראו גם
* סטניסלאב לשצ'ינסקי, מלך פולין
* אצולה פולנית

## קישורים חיצוניים

קטגוריה:אצולה פולנית
קטגוריה:ילידות 1680
קטגוריה:נפטרות ב-1747